turjo4nis/wikipedia-bn-dump-20250701 huggingface dataset:
হিন্ডেনবার্গ রিসার্চ

হিন্ডেনবার্গ রিসার্চ এলএলসি একটি মার্কিন বিনিয়োগ গবেষণা প্রতিষ্ঠান ছিল যা অ্যাক্টিভিস্ট শর্ট-সেলিং এ বিশেষজ্ঞ। এটি নাথান অ্যান্ডারসন দ্বারা ২০১৭ সালে প্রতিষ্ঠিত হয়। ১৯৩৭ সালের হিন্ডেনবার্গ বিপর্যয়ের নামে নামকরণ করা হয়, যা তারা একটি মানবসৃষ্ট এড়ানো সম্ভব এমন বিপর্যয় হিসেবে বর্ণনা করে। প্রতিষ্ঠানটি তাদের ওয়েবসাইটের মাধ্যমে প্রকাশিত প্রতিবেদনের মাধ্যমে কর্পোরেট প্রতারণা এবং অপরাধমূলক কাজ এর অভিযোগ তোলে। তাদের প্রতিবেদনে সুপার মাইক্রো কম্পিউটার, আদানি গ্রুপ, নিকোলা, ক্লোভার হেলথ, ব্লক, ইনক., ক্যান্ডি, এবং লর্ডস্টাউন মোটরস অন্তর্ভুক্ত ছিল।

প্রতিবেদনগুলো শর্ট-সেলিংয়ের প্রচলিত প্রক্রিয়ার সপক্ষে যুক্তি প্রদান করত এবং ব্যাখ্যা করত কীভাবে শর্ট-সেল "প্রতারণা উন্মোচন এবং বিনিয়োগকারীদের সুরক্ষায় গুরুত্বপূর্ণ ভূমিকা পালন করে।"

২০২৫ সালের জানুয়ারিতে এই প্রতিষ্ঠানটি ভেঙে যায় এবং অ্যান্ডারসনের একটি নোট ওয়েবসাইটে প্রকাশিত হয়। সে সময় ওয়াল স্ট্রিট জার্নাল এটিকে "ওয়াল স্ট্রিটের সর্বোচ্চ স্বীকৃত শর্ট সেলার" হিসেবে বর্ণনা করেছিল।

ইতিহাস ও প্রতিষ্ঠা 
হিন্ডেনবার্গ রিসার্চ প্রতিষ্ঠিত হয় ২০১৭ সালে। সংস্থার নামকরণ করা হয়েছে ১৯৩৭ সালের হিন্ডেনবার্গ বিমান দুর্ঘটনার নামে, যা একটি সঙ্কটের প্রতীক। প্রতিষ্ঠাতা নাথান অ্যান্ডারসন সংস্থাটিকে একটি অনন্য গবেষণা প্রতিষ্ঠানে রূপান্তরিত করেছেন, যা কোম্পানির ভিতরের দুর্বলতা এবং প্রতারণামূলক কার্যকলাপ প্রকাশ করে।

কার্যপ্রণালী 
হিন্ডেনবার্গ রিসার্চ বিভিন্ন ধরনের কোম্পানি, বিশেষত পাবলিকলি ট্রেডেড কোম্পানির কার্যকলাপ নিয়ে গভীর বিশ্লেষণ করে। সংস্থাটি কোম্পানির আর্থিক প্রতিবেদন, আইনি নথি, এবং অন্যান্য উন্মুক্ত উৎস থেকে তথ্য সংগ্রহ করে। এরপর, এই তথ্যের ভিত্তিতে সংস্থাটি একটি প্রতিবেদন তৈরি করে, যেখানে কোম্পানির দুর্বলতা, প্রতারণা বা অন্য কোনও অনিয়মের প্রমাণ উল্লেখ করা হয়।

গবেষণা ও প্রতিবেদন 
হিন্ডেনবার্গ রিসার্চ বিভিন্ন আলোচিত এবং বিতর্কিত প্রতিবেদনের জন্য পরিচিত। তারা বিভিন্ন বৃহৎ সংস্থার বিরুদ্ধে অভিযোগ এনে রিপোর্ট প্রকাশ করেছে, যা বাজারে বিশাল প্রভাব ফেলেছে। এই প্রতিবেদনের মাধ্যমে তারা সাধারণত অনিয়ম ও প্রতারণার বিষয়ে আলোকপাত করে।

বিশিষ্ট ঘটনা

নিকোলা কর্পোরেশন 
২০২০ সালে, হিন্ডেনবার্গ রিসার্চ নিকোলা কর্পোরেশন নামে একটি ইলেকট্রিক ভেহিকেল নির্মাতা সংস্থার বিরুদ্ধে একটি তদন্তমূলক প্রতিবেদন প্রকাশ করে, যেখানে অভিযোগ করা হয়েছিল যে সংস্থাটি তার প্রযুক্তি সম্পর্কে মিথ্যা দাবি করেছে। এই প্রতিবেদনটি প্রকাশিত হওয়ার পর নিকোলার শেয়ারের মূল্য উল্লেখযোগ্যভাবে হ্রাস পায়।

আদানি গোষ্ঠী  
২০২৩ সালে, হিন্ডেনবার্গ রিসার্চ ভারতীয় কংগ্লোমারেট অ্যাডানি গ্রুপের বিরুদ্ধে একটি বিতর্কিত প্রতিবেদন প্রকাশ করে, যেখানে অভিযোগ করা হয়েছিল যে সংস্থাটি শেয়ারের দাম বৃদ্ধির জন্য অবৈধ কৌশল ব্যবহার করেছে। অ্যাডানি গ্রুপ এই অভিযোগ অস্বীকার করেছে, তবে এটি সংস্থার শেয়ারের দামে তীব্র পতনের কারণ হয়েছিল।

তথ্যসূত্র

নিউইয়র্ক সিটি ভিত্তিক আর্থিক পরিষেবা প্রদানকারী কোম্পানি
নুরুন নাহার

নুরুন নাহার হলেন বাংলাদেশ ব্যাংকের সাবেক ভারপ্রাপ্ত গভর্নর। এর আগে তিনি বাংলাদেশ ব্যাংকের ডেপুটি গভর্নর ছিলেন। তিনি ছিলেন বাংলাদেশের কেন্দ্রীয় ব্যাংকের প্রথম ভারপ্রাপ্ত মহিলা গভর্নর।

প্রাথমিক জীবন 
নুরুন নাহার ১৯৬৫ সালে কিশোরগঞ্জ জেলায় জন্মগ্রহণ করেন। তিনি ১৯৮৪ সালে ঢাকা বিশ্ববিদ্যালয় থেকে বিএসসি ডিগ্রি এবং ২০০১ সালে এশিয়ান ইউনিভার্সিটি অব বাংলাদেশ থেকে এমবিএ ডিগ্রি অর্জন করেন। এরপর তিনি ইনস্টিটিউট অব ব্যাংকার্স বাংলাদেশ থেকে ব্যাংকিং বিষয়ে ডিপ্লোমা সম্পন্ন করেন।

কর্মজীবন 
নুরুন নাহার সহকারী পরিচালক হিসেবে বাংলাদেশ ব্যাংকে যোগ দেন ১৯৮৯ সালে। তিনি নির্বাহী পরিচালক পদে ২০১৯ সালে পদোন্নতি লাভ করেন।

২০২৩ সালের ২ জুলাই তিনি বাংলাদেশ ব্যাংকের ডেপুটি গভর্নর পদোন্নতি লাভ করেন। ডেপুটি গভর্নর হিসেবে নিয়োগের আগে তিনি বাংলাদেশ ব্যাংকের জ্যেষ্ঠ নির্বাহী পরিচালক, ব্যাংকিং প্রবিধি ও নীতি বিভাগ, ক্রেডিট গ্যারান্টি ডিপার্টমেন্ট ও নিরাপত্তা ব্যবস্থাপনা বিভাগের দায়িত্বে নিয়োজিত ছিলেন।

তিনি বেসরকারি বাণিজ্যিক ব্যাংকের প্রশিক্ষণ প্রতিষ্ঠানে ভিজিটিং লেকচারার এবং দি ইনস্টিটিউট অব ব্যাংকার্স, বাংলাদেশের একজন পরীক্ষক হিসেবে দায়িত্ব পালন করেছেন।

বাংলাদেশ ব্যাংক ট্রেনিং একাডেমির তিনি একজন ফ্যাকাল্টি মেম্বার।

১১ আগস্ট ২০২৪ তিনি বাংলাদেশ ব্যাংকের ভারপ্রাপ্ত গভর্নর হিসেবে নিয়োগ পান।

তথ্যসূত্র 

বাংলাদেশ ব্যাংকের গভর্নর
জীবিত ব্যক্তি
১৯৬৫-এ জন্ম
কিশোরগঞ্জ জেলার ব্যক্তি
এশিয়ান ইউনিভার্সিটি অব বাংলাদেশের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
রাজেশ হমাল

রাজেশ হমাল ( ; জন্ম: ৯ জুন ১৯৬৪) হলেন একজন নেপালি চলচ্চিত্র অভিনেতা এবং টেলিভিশন উপস্থাপক। তিনি নেপালি চলচ্চিত্রের একজন জনপ্রিয় অভিনেতা এবং তার ভক্তদের দ্বারা প্রায়ই তাকে "মহানায়ক" বলে ডাকা হয়। হমাল ১৯৯১ সালে তার অভিনয় জীবন শুরু করেন এবং ১৯৯০ এবং ২০০০-এর দশকের গোড়ার দিকে তার শীর্ষে পৌঁছেছিলেন। তিনি নেপালি চলচ্চিত্রে বেশ কয়েকটি বক্স অফিস রেকর্ডের অধিকারী, যার মধ্যে প্রধান অভিনেতা হিসাবে সর্বাধিক বাণিজ্যিকভাবে সফল চলচ্চিত্র৷ তার কাছে সর্বাধিক হিট এবং সফল অভিনেতা হিসাবে সর্বাধিক পুরস্কার রয়েছে৷ তিনি এমন একজন ব্যক্তি হিসাবেও বিবেচিত হন যিনি নেপালি চলচ্চিত্র শিল্পে পেশাদারিত্ব আনতে প্রধান ভূমিকা পালন করেছিলেন। রাজেশ হমাল দুই দশকেরও বেশি সময় ধরে নেপালি চলচ্চিত্রে অভিনয় করেছেন। নেপালি চলচ্চিত্র শিল্পে অবদানের জন্য তিনি জাতীয় চলচ্চিত্র পুরস্কার (১৯৮৮-২০১৪) সহ অনেক পুরস্কারে ভূষিত হয়েছেন। অভিনয়ের পাশাপাশি সমাজসেবায়ও অংশ নিয়েছেন তিনি। সর্বশেষে তিনি 'শকুন্তলা' চলচ্চিত্রে একজন শক্তিশালী নারীর ভূমিকায় অভিনয় করেছেন।

হমাল তার চাচা দীপক রায়মাঝির ১৯৯১ সালের চলচ্চিত্র যুগ দেখি যুগ সম্ম মাধ্যমে অভিনেতা হিসাবে আত্মপ্রকাশ করেছিলেন, যা একটি বিশাল সাফল্য ছিল এবং তাকে দেশব্যাপী সফল করে তুলেছিল। ১৯৯২ সালের ব্লকবাস্টার চলচ্চিত্র দেউতা তার ক্যারিয়ারের একটি টার্নিং পয়েন্ট চিহ্নিত করে এবং নেপালি চলচ্চিত্র শিল্প ক্ষেত্রে তাকে সফল করে৷ তিনি নেপালি চলচ্চিত্রের ইতিহাসে সর্বশ্রেষ্ঠ অভিনেতা এবং তার ব্যক্তিত্ব, সামাজিক কর্মকাণ্ডে তার অংশগ্রহণ এবং নেপালি চলচ্চিত্র শিল্পে তার অবদানের জন্য নেপালের সবচেয়ে প্রভাবশালী ব্যক্তিদের মধ্যে একজন হিসাবে ব্যাপকভাবে বিবেচিত হন। তিনি ১৯৯০ এবং ২০০০-এর দশকে নেপালি চলচ্চিত্রের সবচেয়ে প্রভাবশালী অভিনেতা ছিলেন। হমাল অভিনীত অন্যান্য চলচ্চিত্রের মধ্যে রয়েছে কসম (১৯৯২), সড়ক র পৃথ্বী (১৯৯৪), সীমানা (১৯৯৬), শঙ্কর (১৯৯৭), চাদনি, এক নম্বরকো পাখে (১৯৯৯), বসন্তী এবং ঢুকঢুকী (২০০০), হামি তীন ভাই (২০০৪), এবং আজমবরি নাতা (২০০৫)। তিনি কো বান্ছ ক্রোড়পতি (২০১৯) এর নেপালি সংস্করণের প্রথম সংসকরণ হোস্ট করেছিলেন৷

তথ্যসূত্র 

নেপালি চলচ্চিত্র অভিনেতা
নেপালি চলচ্চিত্র ব্যক্তিত্ব
২১শ শতাব্দীর নেপালি অভিনেতা
নেপালি পুরুষ মডেল
২১শ শতাব্দীর নেপালি গায়ক
২০শ শতাব্দীর নেপালি গায়ক
রাজকুমার কোহলি

রাজকুমার কোহলি (১৪ সেপ্টেম্বর ১৯৩০ - ২৪ নভেম্বর ২০২৩) ছিলেন একজন ভারতীয় চলচ্চিত্র পরিচালক ও প্রযোজক। তিনি নাগিন (১৯৭৬), জানি দুশমন (১৯৭৯), বদলে কি আগ (১৯৮২), নৌকর বিবি কা (১৯৮৩), রাজ তিলক (১৯৮৪) সহ বিভিন্ন চলচ্চিত্র পরিচালনা করেছেন। এছাড়াও তিনি দারা সিং ও নিশি অভিনীত হিন্দি চলচ্চিত্র লুটেরা (১৯৬৫), পাঞ্জাবি চলচ্চিত্র দুল্লা ভাট্টি (১৯৬৬) সহ বিভিন্ন চলচ্চিত্র প্রযোজনা করেছেন। তার পরিচালিত বেশিরভাগ চলচ্চিত্রে অভিনয় করেছেন অভিনেতা সুনীল দত্ত, ধর্মেন্দ্র, জিতেন্দ্র, শত্রুঘ্ন সিনহা, অভিনেত্রী রীনা রায় এবং অনিতা রাজ।

ব্যক্তিগত জীবন 
রাজকুমার কোহলি অভিনেত্রী নিশিকে বিয়ে করেছিলেন। তাদের ছেলে আরমান কোহলিও একজন অভিনেতা।

রাজকুমার ২০২৩ সালের ২৪  নভেম্বর ৯৩ বছর বয়সে হৃদরোগে আক্রান্ত হয়ে মারা যান।

চলচ্চিত্রের তালিকা

পরিচালক হিসেবে 
 ১৯৭৩: কহানি হাম সব কি
 ১৯৭৬: নাগিন
 ১৯৭৯: জানি দুশমন
 ১৯৭৯: মুকাবলা
 ১৯৮২: বদলে কি আগ
 ১৯৮৩: নৌকর বিবি কা
 ১৯৮৪: রাজ তিলক
 ১৯৮৪: জিনে নহি দুঁগা
 ১৯৮৭: ইনসানিয়াত কে দুশমন
 ১৯৮৮: ইন্তেকাম
 ১৯৮৮: সাজিশ
 ১৯৮৯: বিস সাল বাদ
 ১৯৯০: পতি পত্নী ঔর তওয়াইফ
 ১৯৯২: বিরোধী
 ১৯৯৩: ঔলাদ কে দুশমন
 ১৯৯৭: কহার
 ২০০২: জানি দুশমন: এক অনোখি কহানি

প্রযোজক হিসেবে 
 ১৯৭২: গোরা ঔর কালা (হিন্দি চলচ্চিত্র)
 ১৯৬৯: ডানকা (হিন্দি চলচ্চিত্র)
 ১৯৬৬: দুল্লা ভাট্টি (পাঞ্জাবি চলচ্চিত্র)
 ১৯৬৫: লুটেরা (হিন্দি চলচ্চিত্র)
 ১৯৬৪: ম্যায় জাত্তি পাঞ্জাব দি (পাঞ্জাবি চলচ্চিত্র)
 ১৯৬৩: পিন্ড দি কুর্হি (পাঞ্জাবি চলচ্চিত্র)
 ১৯৬৩: সপনি (পাঞ্জাবি চলচ্চিত্র)

তথ্যসূত্র

বহিঃসংযোগ 
 

১৯৩০-এ জন্ম
২০২৩-এ মৃত্যু
হিন্দি ভাষার চলচ্চিত্র পরিচালক
২০শ শতাব্দীর ভারতীয় ব্যক্তি
হিন্দি চলচ্চিত্র প্রযোজক
নূরজাহান বেগম (দ্ব্যর্থতা নিরসন)

নূরজাহান বেগম নামটি নিচের ব্যক্তিবর্গকে নির্দেশ করতে পারে:

 নূরজাহান বেগম –বাংলাদেশে নারী সাংবাদিকতার অগ্রদূত এবং সাহিত্যিক।
 নূরজাহান বেগম (ব্যাংকার) –বাংলাদেশের মুহাম্মদ ইউনূসের অন্তর্বর্তীকালীন সরকারের উপদেষ্টা।
 নূরজাহান বেগম মুক্তা –বাংলাদেশের একজন আইনজীবী ও রাজনীতিবিদ।
 নূরজাহান বেগম (বীর প্রতীক) –বীর প্রতীক খেতাব প্রাপ্ত বাংলাদেশের মহান স্বাধীনতা যুদ্ধের যোদ্ধা।

আরও দেখুন 
 নুরজাহান বেগম –বাংলাদেশের ঝিনাইদহ জেলার রাজনীতিবিদ।
 নূর জাহান (দ্ব্যর্থতা নিরসন) –দ্ব্যর্থতা নিরসন পাতা।
মুসা জামির

মুসা জমির মালদ্বীপের বর্তমান পররাষ্ট্রমন্ত্রী। এর আগে তিনি ২৮ অক্টোবর ২০১৫ থেকে ১১ নভেম্বর ২০১৯ পর্যন্ত মালদ্বীপের পর্যটন মন্ত্রী হিসেবে দায়িত্ব পালন করেন। তিনি একই মেয়াদে মালদ্বীপের সোশ্যাল কাউন্সিলের চেয়ারম্যান হিসেবেও দায়িত্ব পালন করেন।  মুসা জমির ২০০৯ - ২০১৪ সাল পর্যন্ত ১৭তম মজলিসের সদস্য ছিলেন।

প্রাথমিক জীবন এবং শিক্ষা 
জমির ইউনিভার্সিটি অফ সান্ডারল্যান্ড থেকে ব্যাচেলর অফ বিজনেস ম্যানেজমেন্ট এবং কার্ডিফ মেট্রোপলিটন ইউনিভার্সিটি থেকে ব্যবসায় প্রশাসনে স্নাতকোত্তর ডিগ্রি অর্জন করেছেন।

কর্মজীবন 

জমির ২০০৮ সালে অধুনা বিলুপ্ত পিপলস অ্যালায়েন্সের (পিএ) প্রতিষ্ঠাতাদের একজন ছিলেন, যেটি তিনি উপরাষ্ট্রপতি হিসেবে দায়িত্ব পালন করেছিলেন এবং ইভেন্টে প্রতিনিধিত্ব করেছিলেন। তিনি ২০১১ সালে প্রগ্রেসিভ পার্টি অফ মালদ্বীপে (পিপিএম) যোগদান করেছিলেন যার জন্য তিনি ভাইস প্রেসিডেন্ট হিসেবে দায়িত্ব পালন করেছিলেন। এবং পার্টির কার্যক্রমে সহায়ক ছিল। ২০০৯ - ২০১৪ সাল পর্যন্ত তিনি ১৭তম গণ মজলিসে কিনবিধুর এমপি ছিলেন। তিনি বিভিন্ন কমিটির সদস্য ছিলেন এবং ২৮ অক্টোবর ২০১৫ - ১৭ নভেম্বর ২০১৮ সাল পর্যন্ত রাষ্ট্রপতি ইয়ামিনের মেয়াদে পর্যটন মন্ত্রী ছিলেন

তথ্যসূত্র 

মালদ্বীপের মন্ত্রী
মালদ্বীপের পররাষ্ট্রমন্ত্রী
জন্মের বছর অনুপস্থিত (জীবিত ব্যক্তি)
মালদ্বীপীয় রাজনীতিবিদ
মালের ব্যক্তি
জীবিত ব্যক্তি
বিক্রমণ নায়ার

বিক্রমণ নায়ার () পুরো নাম 'গোপালন বিক্রমণ নায়ার' (৯ আগস্ট, ১৯৩৬ ― ৩১ মে, ২০০৪) ছিলেন একজন খ্যাতনামা ভারতীয় সাংবাদিক ও সাহিত্যিক।  জন্মসূত্রে কেরলীয় হয়েও শিক্ষা, কর্ম ও সাহচর্যে ছিলেন পুরোপুরিই বাঙালি।

জন্ম ও প্রারম্ভিক জীবন
বিক্রমণ নায়ারের জন্ম  ব্রিটিশ ভারতে অধুনা কেরালার  আলেপ্পি জেলার আরুকুট্টি গ্রামে। শৈশবেই তিনি পিতৃহীন হন। পিতামাতার একমাত্র সন্তান তিনি পিতামহের উৎসাহে শান্তিনিকেতনে পড়তে আসেন। তিনি শান্তিনিকেতন বাংলা শেখার সঙ্গে প্রায় এগারোটি ভাষা আয়ত্ত করেন। সাবলীল ভাবেই বলতে ও লিখতে পারতেন। শান্তিনিকেতনে পাঠ শেষের সময় ছাত্র-শিক্ষকের এক সংঘর্ষের ঘটনায় বিতর্কিত ছাত্রদের সঙ্গে বিক্রমণের নাম যুক্ত হলে তাকে বহিষ্কৃত হতে হয়।

কর্মজীবন
চাকরির সন্ধানে শেষ পর্যন্ত তিনি  অসমে যান এবং সেখানকার তিনটি বিদ্যালয়ে শিক্ষকতা করেন। পরে কলকাতায় এসে যাদবপুর বিশ্ববিদ্যালয় থেকে প্রাইভেটে বাংলা ভাষা ও সাহিত্যে এম.এ পাশ করেন এবং  ডায়মন্ড হারবারের  ফকিরচাঁদ কলেজে অধ্যাপনা করেন কিছুদিন। সে চাকরি স্থায়ী না হওয়ার কারণে তিনি 'সাব-এডিটর' হিসাবে হিন্দুস্তান স্ট্যান্ডার্ড পত্রিকায় যোগ দেন। হিন্দুস্তান স্ট্যান্ডার্ড বন্ধ হলে যোগ দেন বিজনেস স্ট্যান্ডার্ড-এ। শেষে  আনন্দবাজার পত্রিকার বার্তা বিভাগে নিযুক্ত হন। দীর্ঘ দিন আনন্দবাজারে কাজ করে একজন সফল সাংবাদিক, কমিউনিস্ট, অতি কমিউনিস্ট হিসাবে বিতর্কিত হয়ে ওঠেন। কিন্তু তার গ্রন্থ প্রেম ও সাহিত্যপ্রীতি ছিল সর্বজনবিদিত। ভারতের বিভিন্ন প্রত্যন্ত প্রদেশের গরিব-দুঃখীদের নানা খবর তুলে আনেন, কালাহান্ডির দুর্ভিক্ষের খবর, আদিবাসীদের বঞ্চনার খবর, ডাইনী প্রথার বিরুদ্ধেও সরব হন। মানবাধিকার রক্ষার প্রশ্নে তার নানা কাজে তার বহু ভক্ত তৈরি হয় এবং তাদের নিয়ে গ্রামগঞ্জে ঘুরে বেড়ান- নানা কর্মকাণ্ডে যুক্ত হন। তা সে আদিবাসীদের সংবাদ পরিবেশনে হোক, বা গ্রামীণ মহিলাদের স্বনির্ভরতার উদ্যোগেই হোক না কেন। মানুষের অধিকার সচেতনা তৈরিই ছিল তার আসল উদ্দেশ্য। 
শেষের দিকে বিক্রমণ আনন্দবাজারের চেন্নাই অফিসের দায়িত্ব নিয়ে কলকাতা ছাড়েন। তবে তার অজস্র অনুরাগীদের জানান—

বাংলায় রচিত বিশ্বভ্রামণিক বিক্রমণের সাহিত্য গুণান্বিত ভ্রমণকাহিনী দুটি হল—
 
 
প্রথম বইটিতে নয়ের দশকে সুইডেন থেকে পোলাণ্ড, সেখান থেকে হাঙ্গেরি ও সোভিয়েত দেশ ভ্রমণে, জনজীবনের এক অভিজ্ঞতা, ভাঙনের প্রাক্কালে তীরের দিকে ধাবমান তরঙ্গপ্রবাহ, সঙ্গে সাহিত্য সংস্কৃতিতে এই মনোচাঞ্চল্যের টুকরো কথা উঠে এসেছে আর দ্বিতীয় বইটির কেন্দ্রে স্পেনকে রেখে কথায় কথায় নিয়ে এসেছেন সূর্য সেনের অনুগামী কৃষ্ণপদ চক্রবর্তী, কেরল সমুদ্রতীরের ধীবর, পশ্চিম বাংলার আশ্রয়দাতা গরীব শিক্ষক, জার্মান প্রবাসী সোভিয়েত বন্দিশিবিরে নির্বাসিত কেপেলভের কথা। ভাষা আর উপমার ব্যবহার পাঠককে চমৎকৃত করে।  মালয়ালম থেকে বাংলাতে কয়েকটি বই অনুবাদও করেছেন। মালয়ালম ভায়ায় রচিত উল্লেখযোগ্য গ্রন্থ হল
 শূন্যম শূন্যম শূন্যম (১৯৭৬) ন্যাশনাল বুক স্টল
 অনুভূতি (১৯৭৯)
 চতুর্ঙ্গম্ (১৯৮২) ইত্যাদি।

জীবনাবসান
শেষ বয়সে বিক্রমণ অসুস্থ হলে মস্তিষ্কে শল্যচিকিৎসা করাতে হয়। ক্যানসার হয়েছে জেনেও তিনি পত্রিকার কাজ করেছেন। অবশেষে অসুস্থ শরীরে যখন আর কাজ করতে পারছেন না তখনই তিনি কেরলের কোচি হাসপাতালে ভর্তি হন। সেখানেই ২০০৪ খ্রিস্টাব্দের ৩১ মে শেষ নিঃশ্বাস ত্যাগ করেন। নায়ারের মৃত্যুর পর কলকাতায় তার তিন দশকের সাংবাদিক জীবন নিয়ে ২০২২ খ্রিস্টাব্দে লিখলেন আর এক সাংবাদিক মানস ভট্টাচার্য- নায়ারদার কথা শীর্ষক একটি গ্রন্থ।

তথ্যসূত্র 

১৯৩৬-এ জন্ম
২০০৪-এ মৃত্যু
আলেপ্পি জেলার ব্যক্তি
ভারতীয় সাংবাদিক
সাজিথ প্রেমাদাসা

সজিথ প্রেমাদাসা (, ; জন্ম: ১২ জানুয়ারী ১৯৬৭) একজন শ্রীলঙ্কান রাজনীতিবিদ। তিনি শ্রীলঙ্কার বর্তমান বিরোধীদলীয় নেতা এবং কলম্বো জেলার সংসদ সদস্য।  তিনি সমগি জন বালাওয়েগায়ার বর্তমান নেতা। 

সাজিথ প্রেমাদাসা ১৯৮৯ থেকে ১৯৯৩ সাল পর্যন্ত শ্রীলঙ্কার রাষ্ট্রপতি রণাসিংহে প্রেমাদাসার ছেলে। লন্ডন স্কুল অফ ইকোনমিক্সে প্রবেশের আগে তিনি এস. থমাস প্রিপারেটরি স্কুল, রয়েল কলেজ, কলম্বো এবং মিল হিল স্কুলে পড়াশোনা করেছেন। ১৯৯৩ সালে যখন তার বাবাকে হত্যা করা হয়, তখন তিনি মেরিল্যান্ড বিশ্ববিদ্যালয়ে স্নাতকোত্তর অধ্যয়ন করছিলেন।

প্রাথমিক জীবন ও শিক্ষা

তথ্যসূত্র

বহিঃসংযোগ 

 সংসদ সদস্যদের জীবনী
 শ্রীলঙ্কার সংসদে পুরনো রাজতন্ত্রবাদীদের ডান রাজকীয় সমাবেশ 
 'তার বুদ্ধি এবং রসবোধ চমৎকার'
 'যেখানে ক্ষমতা কেন্দ্রীভূত, সেখানে ইউএনপিতে সংস্কারের আহ্বান সাজিথের'
 'আরও দায়িত্ব নিতে প্রস্তুত সাজিথ' 

১৯৬৭-এ জন্ম
জীবিত ব্যক্তি
ইউনাইটেড ন্যাশনাল পার্টির রাজনীতিবিদ
শ্রীলঙ্কান বৌদ্ধ
ব্রিটিশ সিলনের ব্যক্তি
শ্রীলঙ্কার ষোড়শ সংসদ সদস্য
শ্রীলঙ্কার পঞ্চদশ সংসদ সদস্য
শ্রীলঙ্কার চতুর্দশ সংসদ সদস্য
শ্রীলঙ্কার ত্রয়োদশ সংসদ সদস্য
শ্রীলঙ্কার দ্বাদশ সংসদ সদস্য
বিরোধীদলীয় নেতা (শ্রীলঙ্কা)
লন্ডন স্কুল অব ইকোনমিক্সের প্রাক্তন শিক্ষার্থী
রয়্যাল কলেজ, কলম্বোর প্রাক্তন শিক্ষার্থী
কলম্বোর ব্যক্তি
শ্রীলঙ্কার প্রধানমন্ত্রীর সন্তান
শ্রীলঙ্কার রাষ্ট্রপতির সন্তান
শ্রীলঙ্কার সপ্তদশ সংসদ সদস্য
শ্রীলঙ্কার একাদশ সংসদ সদস্য
শ্রীলঙ্কার গৃহায়ন মন্ত্রী
প্রেমাদাসা পরিবার
দিব্যাংশা কৌশিক

দিব্যাংশা কৌশিক একজন ভারতীয় অভিনেত্রী, যিনি মূলত তেলুগু ও তামিল চলচ্চিত্রে অভিনয় করেন। তেলুগু চলচ্চিত্র মাজিলি (২০১৯)-এর মাধ্যমে তিনি অভিনয়ে আত্মপ্রকাশ করেন।

প্রারম্ভিক জীবন 
দিব্যাংশার জন্ম ও বেড়ে ওঠা দিল্লিতে। তার মা অঞ্জু কৌশিক হিন্দি চলচ্চিত্রের একজন প্রতিষ্ঠিত মেক-আপ শিল্পী, যিনি বেশিরভাগ কাজই রানী মুখার্জীর সাথে করেছেন। তিনি যশ রাজ ফিল্মসের সাথে ইন্টার্ন হিসেবে কাজ করেছেন।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ 
 

জীবিত ব্যক্তি
জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় অভিনেত্রী
দিল্লির অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
ল্যান্সলট স্যান্ডারসন

স্যার ল্যান্সলট স্যান্ডারসন কেসি (২৪ অক্টোবর ১৮৬৩ - ৯ মার্চ ১৯৪৪) ছিলেন ব্রিটেনের রক্ষণশীল দলের একজন রাজনীতিবিদ এবং বিচারক। তিনি  কলকাতা উচ্চ আদালতের প্রধান বিচারপতি ও  কলকাতা বিশ্ববিদ্যালয়ের উপাচার্যও (১৯১৮-১৯১৯) ছিলেন।

'ইনার টেম্পল'র একজন ব্যারিস্টার তিনি ১৯০১ খ্রিস্টাব্দে উইগান শহরের রেকর্ডার নিযুক্ত হন  এবং ১৯০৩ খ্রিস্টাব্দে কমনওয়েলথের কিংস কাউন্সেল হন।​​​​​​  যুক্তরাজ্যে  ১৯১০ খ্রিস্টাব্দের সাধারণ নির্বাচনে অ্যাপলবাই সংসদীয় নির্বাচনী এলাকা হতে সংসদ সদস্য নির্বাচিত হন।১৯০০ খ্রিস্টাব্দ হতে আসনটি লিবারেল পার্টির দখলে ছিল। ডিসেম্বর ১৯১০ যুক্তরাজ্যের সাধারণ নির্বাচনে তিনি পুনঃনির্বাচিত হন।  কিন্তু  কলকাতা উচ্চ আদালতের প্রধান বিচারপতি লরেন্স হিউ জেনকিন্সের উত্তরসূরী নিযুক্ত হওয়ায়  ১৯১৫ খ্রিস্টাব্দের অক্টোবরে তিনি সংসদ সদস্য পদ ও রেকর্ডারশিপ থেকে পদত্যাগ করেন 

তিনি ৩১ মার্চ ১৯১৮ থেকে ৩০ মার্চ ১৯১৯ খ্রিস্টাব্দ কলকাতা বিশ্ববিদ্যালয়ের উপাচার্য ছিলেন।

১৯২৬ খ্রিস্টাব্দে কলকাতা উচ্চ আদালতের প্রধান বিচাররপতি পদ থেকে পদত্যাগ করার পর, স্যান্ডারসন প্রিভি কাউন্সিলে নিযুক্ত হন এবং ১৯৩৪ থেকে ১৯৩৫ খ্রিস্টাব্দ পর্যন্ত প্রিভি কাউন্সিলের বিচার বিভাগীয় কমিটিতে ছিলেন।  তিনি ৮০ বৎসর বয়সে ল্যাঙ্কাস্টারে মারা যান।

স্যান্ডারসন একজন ক্রিকেটার ছিলেন।  তিনি প্রথম-শ্রেণীর ক্রিকেটে দুটি ম্যাচ খেলেছেন- প্রথমটি ১৮৮৪ খ্রিস্টাব্দে ল্যাঙ্কাশায়ারের হয় এবং চার বছর পর দ্বিতীয়টি মেরিলেবোন ক্রিকেট ক্লাবের হয়ে।

তথ্যসূত্র 

মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
ইংরেজ ক্রিকেটার
কলকাতা বিশ্ববিদ্যালয়ের উপাচার্য
যুক্তরাজ্যের সংসদ সদস্য ১৯১০-১৯১৮
যুক্তরাজ্যের সংসদ সদস্য ১৯১০
কলকাতা উচ্চ আদালতের প্রধান বিচারপতি
প্রিভি কাউন্সিলের বিচারিক কমিটির সদস্য
যুক্তরাজ্যের প্রিভি কাউন্সিলের সদস্য
অভ্যন্তরীণ মন্দিরের সদস্য
নাইটস ব্যাচেলর
ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
১৯৪৪-এ মৃত্যু
১৮৬৩-এ জন্ম
স্টার্লিং-এর অনুমান

গণিতে, স্টার্লিং-এর অনুমান (বা স্টার্লিং-এর সূত্র ) হলো ফ্যাক্টরিয়ালের জন্য একটি অনুমান যা মূলত একটি অসীমতট নির্দেশ করে। এটি একটি ভালো অনুমান, এমনকি   এর ছোট মানের জন্যও এটি প্রায় নির্ভুল মান প্রদর্শন করে। এটি জেমস স্টার্লিং এর নামানুসারে নামকরণ করা হয়েছে, যদিও একটি কাছাকাছি ও কম সুনির্দিষ্ট ফলাফল প্রথম আব্রাহাম ডি মোইভার প্রকাশ করেছিলেন।  

এই অনুমান বর্ণনা করার একটি উপায় হলো ফ্যাক্টোরিয়ালের লগারিদম: যেখানে O নোটেশনের অর্থ হলো,  এর সকল বৃহৎ মানের জন্য,  এবং  এর মধ্যে পার্থক্য উক্ত লগারিদমের সর্বাধিক সমানুপাতিক হবে। তুলনা সর্টিংয়ের জন্য সবচেয়ে খারাপ-কেস লোয়ার বাউন্ডের মতো কম্পিউটার বিজ্ঞানের অ্যাপ্লিকেশনে, এর পরিবর্তে বাইনারি লগারিদম ব্যবহার করা সুবিধাজনক, যার সমতুল্য আকার হলো- উভয়ের ভিত্তির ত্রুটিকে আরও সুনির্দিষ্টভাবে প্রকাশ করা যেতে পারে নিম্নোক্তভাবে- 

, যা ফ্যাক্টরিয়ালের জন্য আলোচ্য অনুমান সূত্রের সাথে সঙ্গতিপূর্ণ, 

এখানে  প্রতীকের অর্থ হলো যে রাশিদ্বয় অসীমতট, অর্থাৎ যদি  অসীমের দিকে ধাবিত হয় তবে এই অনুপাতটি 1 এর নিকটবর্তী হয়। নিম্নলিখিত ব্যবধিটি  এর সকল মানের জন্য প্রযোজ্য, শুধুমাত্র অসীমতট হিসেবে প্রকাশ করে না :

তথ্যসূত্র 

আসন্নীকরণ
বিশ্লেষণী সংখ্যাতত্ত্ব
গামা ও সম্পর্কিত ফাংশন
বিশ্লেষণে উপপাদ্য
দীপক ডোবরিয়াল

দীপক ডোবরিয়াল (জন্ম: ১ সেপ্টেম্বর ১৯৭৫) একজন ভারতীয় অভিনেতা। তিনি চলচ্চিত্র ও মঞ্চনাটকে অভিনয় করে থাকেন। তিনি ওমকারা (২০০৬) চলচ্চিত্রে অভিনয় করে একটি বিশেষ ফিল্মফেয়ার পুরস্কার অর্জন করেন। এছাড়া তিনি তনু ওয়েডস মনু (২০১১) ও এর অনুবর্তী পর্ব তনু ওয়েডস মনু রিটার্নস (২০১৫)-এ অভিনয় করে খ্যাতি অর্জন করেন। দ্বিতীয়োক্ত চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতা বিভাগে স্ক্রিন পুরস্কার ও শ্রেষ্ঠ কৌতুকাভিনয়শিল্পী বিভাগে আইফা পুরস্কার অর্জন করেন। তিনি হিন্দি মিডিয়াম (২০১৭) ও অংরেজি মিডিয়াম (২০২০) চলচ্চিত্রে অভিনয় করে শ্রেষ্ঠ পার্শ্ব চরিত্রে আরও দুটি ফিল্মফেয়ার পুরস্কারের মনোনয়ন লাভ করেন।

প্রারম্ভিক জীবন
দীপক ১৯৭৫ সালের ১লা সেপ্টেম্বর উত্তরাখণ্ডের পাউরি গারওয়াল জেলায় জন্মগ্রহণ করেন। তার পিতামাতা পাউরি গারওয়ালের কবরা গ্রামের বাসিন্দা। তার যখন পাঁচ বছর বয়স, তখন তার পরিবার দিল্লিতে পাড়ি জমায়। দীপক সেখানে সরকারি বালক উচ্চ বিদ্যালয় বেগমপুরে পড়াশোন করেন। দিল্লিতে তিনি কাটওয়ারিয়া সরয়ে বসবাস করেন। দীপক লারা ভল্লাকে বিয়ে করেছেন।

কর্মজীবন
দীপক ওমকারা (২০০৬) চলচ্চিত্রে রাজ্জো চরিত্রে অভিনয় করে একটি বিশেষ ফিল্মফেয়ার পুরস্কার অর্জন করেন। ২০০৯ সালে তিনি দিল্লি-৬, গুলাল ও তেলুগু-হিন্দি দ্বিভাষী ইয়াভারুম নালাম চলচ্চিত্রে অভিনয় করেন। গুলাল চলচ্চিত্রে অভিনয়ের জন্য তিনি শ্রেষ্ঠ খল অভিনেতা বিভাগে অপ্সরা চলচ্চিত্র ও টেলিভিশন প্রডিউসার্স গিল্ড পুরস্কারের মনোনয়ন লাভ করেন।

২০১১ সালে তিনি তনু ওয়েডস মনু চলচ্চিত্রে পাপ্পু চরিত্রে অভিনয় করে সমাদৃত হন এবং কৌতুক চরিত্রে শ্রেষ্ঠ অভিনয়শিল্পী বিভাগে অপ্সরা চলচ্চিত্র ও টেলিভিশন প্রডিউসার্স গিল্ড পুরস্কার অর্জন করেন ও কৌতুক চরিত্রে শ্রেষ্ঠ অভিনয়শিল্পী বিভাগে আইফা পুরস্কারের মনোনয়ন লাভ করেন। তিনি ২০১৫ সালে তনু ওয়েডস মনু-এর অনুবর্তী পর্ব তনু ওয়েডস মনু রিটার্নস (২০১৫)-এ পাপ্পু চরিত্রে পুনরায় অভিনয় করে সমাদৃত হন। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেন এবং কৌতুক চরিত্রে শ্রেষ্ঠ অভিনয়শিল্পী বিভাগে আইফা পুরস্কার অর্জন করেন। তিনি হিন্দি মিডিয়াম (২০১৭) ও অংরেজি মিডিয়াম (২০২০) চলচ্চিত্রে অভিনয় করে শ্রেষ্ঠ পার্শ্ব চরিত্রে আরও দুটি ফিল্মফেয়ার পুরস্কারের মনোনয়ন লাভ করেন।

পুরস্কার ও মনোনয়য়ন

তথ্যসূত্র

বহিঃসংযোগ
 

১৯৭৫-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
উত্তরাখণ্ডের অভিনেতা
দিল্লির অভিনেতা
ভারতীয় চলচ্চিত্র অভিনেতা
ভারতীয় মঞ্চ অভিনেতা
হিন্দি চলচ্চিত্র অভিনেতা
ফিল্মফেয়ার পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
স্ক্রিন পুরস্কার বিজয়ী
নাখালপাড়া হোসেন আলী উচ্চ বিদ্যালয়

নাখালপাড়া হোসেন আলী উচ্চ বিদ্যালয় বাংলাদেশের রাজধানী ঢাকার তেজগাঁও শিল্পাঞ্চল থানার এর পূর্ব নাখালপাড়ায় অবস্থিত একটি উচ্চ বিদ্যালয়।

ইতিহাস ও বিবরণ
১৯৫৭ সালে স্থানীয় ব্যবসায়ী হাজী মরণ আলী তার পিতা হোসেন আলীর নামে এই বিদ্যালয়টি প্রতিষ্ঠা করেন। প্রথমে একটি টিনের ঘর দিয়ে স্কুলটির কার্যক্রম শুরু হয়। প্রতিষ্ঠার পর বাংলা ১৩৭৬ সালের ঘূর্ণিঝড়ে বিদ্যালয়টি বিধ্বস্ত হয়। ঘূর্ণিঝড়ে ক্ষতিগ্রস্ত হওয়ার পর তৎকালীন পাকিস্তান সরকারের আর্থিক অনুদানে বিদ্যালয়েরএকতলা পাকা ভবন নির্মাণ করা হয়। সময়ের সাথে সাথে বিদ্যালয়ের নিজস্ব তহবিল এবং সরকারি অনুদানের সহায়তায় আরও কয়েকটি ভবন নির্মাণ করা হয়।

শিফট ব্যবস্থা
বিদ্যালয়টিতে দুটি শিফট রয়েছে—প্রভাতী ও দিবা। প্রভাতী শিফটটি ছাত্রীদের জন্য এবং দিবা শিফটটি ছাত্রদের জন্য নির্ধারিত।

উল্লেখযোগ্য শিক্ষার্থী
 আসিফ মাহমুদ সজীব ভূঁইয়া : যুব ও ক্রীড়া মন্ত্রণালয়ের উপদেষ্টা এবং সাবেক সমন্বয়ক, বৈষম্য বিরোধী ছাত্র আন্দোলন
 ড. এ জে এম শফিকুল আলম ভূঁইয়া: ঢাকা বিশ্ববিদ্যালয়ের অধ্যাপক।
 মনির হোসেন: ডেপুটি ইন্সপেক্টর জেনারেল অব পুলিশ।

তথ্যসূত্র 

ঢাকা জেলার বিদ্যালয়
১৯৫৭-এ প্রতিষ্ঠিত শিক্ষাপ্রতিষ্ঠান
তোসিন আদারাবিয়ো

আব্দুল-নাসির ওলুওয়াতোসিন ওলুওয়াদোয়িনসোলামি আদারাবিয়ো (জন্ম ২৪ সেপ্টেম্বর ১৯৯৭) সাধারণত শুধু তোসিন নামে পরিচিত একজন ইংরেজ পেশাদার ফুটবলার যিনি প্রিমিয়ার লিগ ক্লাব চেলসির হয়ে রক্ষণভাগের খেলোয়াড় হিসেবে খেলেন।

৭ জুন ২০২৪ সালে খবর প্রচারিত হয় যে আদারাবিয়ো চেলসি ফুটবল ক্লাবের সাথে চার বছরের চুক্তিতে স্বাক্ষর করেছেন। ১ জুলাই ২০২৪-এ বিনামূল্যের স্থানান্তরের মাধ্যমে তিনি চেলসিতে যোগ দেন।

তথ্যসূত্র

বহিঃসংযোগ 

 ফুটবল অ্যাসোসিয়েশনের ওয়েবসাইটে প্রোফাইল

ইংল্যান্ডের আন্তর্জাতিক যুব ফুটবলার
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
ফুলহ্যাম ফুটবল ক্লাবের খেলোয়াড়
ব্ল্যাকবার্ন রোভার্স ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
ফুটবল সেন্ট্রাল ডিফেন্ডার
ম্যানচেস্টারের ফুটবলার
জীবিত ব্যক্তি
১৯৯৭-এ জন্ম
উয়েফা কনফারেন্স লিগ বিজয়ী খেলোয়াড়
পুরুষ ফুটবল রক্ষণভাগের খেলোয়াড়
কৃষ্ণাঙ্গ ইংরেজ ক্রীড়াবিদ
ড্যানিয়েল বোভেট

ড্যানিয়েল বোভেট রমেমআরএস (২৩ মার্চ ১৯০৭ - ৮ এপ্রিল ১৯৯২) হলেন একজন সুইস-বংশদ্ভূত ইতালীয় ঔষধবিজ্ঞানী, যিনি নির্দিষ্ট নিউরোট্রান্সমিটারের ক্রিয়াগুলিকে বন্ধ করে এমন ওষুধ আবিষ্কারের জন্য ১৯৫৭ সালে চিকিৎসাবিজ্ঞানে নোবেল পুরস্কার জিতেছিলেন।

জন্ম ও প্রাথমিক জীবন 
বোভেটের জন্ম ১৯০৭ সালের ২৩ মার্চ তারিখে সুইজারল্যান্ডের ফ্লিউরিয়ারে।

কর্মজীবন 
তিনি ১৯৩৭ সালে অ্যান্টিহিস্টামাইন আবিষ্কারের জন্য সবচেয়ে বেশি পরিচিত, যা নিউরোট্রান্সমিটার হিস্টামিন ব্লক করে এবং অ্যালার্জির ওষুধে ব্যবহৃত হয়। তার অন্যান্য গবেষণার মধ্যে কেমোথেরাপি, সালফা ওষুধ, সহানুভূতিশীল স্নায়ুতন্ত্র, কিউরের ফার্মাকোলজি এবং অন্যান্য নিউরোফার্মাকোলজিকাল আগ্রহের কাজ অন্তর্ভুক্ত ছিল।

১৯৬৫ সালে বোভেট একটি সমীক্ষা দলের নেতৃত্ব দেন যারা এই সিদ্ধান্তে পৌঁছে যে তামাক সিগারেট ধূমপান ব্যবহারকারীদের বুদ্ধিমত্তা বৃদ্ধি করে। তিনি দ্য নিউ ইয়র্ক টাইমসকে বলেছিলেন যে উদ্দেশ্যটি "প্রতিভা তৈরি করা নয়, তবে কেবলমাত্র কম-সম্পন্ন ব্যক্তিকে একটি সন্তোষজনক মানসিক ও বুদ্ধিবৃত্তিক বিকাশে পৌঁছানোর অবস্থানে রাখা"।

আরও দেখুন 
 চিকিৎসাবিজ্ঞানে নোবেল বিজয়ীদের তালিকা।

তথ্যসূত্র

বহিঃসংযোগ 

১৯০৭-এ জন্ম
১৯৯২-এ মৃত্যু
রয়েল সোসাইটির বিদেশি সদস্য
ইতালীয় স্নায়ুবিজ্ঞানী
চিকিৎসাবিজ্ঞানে নোবেল পুরস্কার বিজয়ী
ইতালীয় নোবেল বিজয়ী
ফরাসি বিজ্ঞান একাডেমির সদস্য
সুইজারল্যান্ডীয় নোবেল বিজয়ী
আমজাদ খান (আমিরাতের ক্রিকেটার)

আমজাদ খান (জন্ম ২৫ ফেব্রুয়ারি ১৯৮৯) একজন ক্রিকেটার যিনি সংযুক্ত আরব আমিরাত জাতীয় ক্রিকেট দলের পক্ষে হয়ে খেলেছেন।  ২২ নভেম্বর, ২০১৫ সালে ওমানের বিপক্ষে সংযুক্ত আরব আমিরাতের পক্ষে হয়ে টি-টোয়েন্টি আন্তর্জাতিক (টি২০আই) ক্রিকেটে অভিষেক ঘটে। নভেম্বর, ২০২১ সালে ২০২১ লঙ্কা প্রিমিয়ার লিগের খেলোয়াড়দের খসডার পরে ক্যান্ডি ওয়ারিয়র্সের পক্ষে হয়ে খেলার জন্য নির্বাচিত করা হয়েছিল।

তথ্যসূত্র

বহিঃসংযোগ 

 

সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
আমিরাতি ক্রিকেটার
জীবিত ব্যক্তি
১৯৮৯-এ জন্ম